De quin tema parla el text?
Michel Pollentier (Diksmuide, 13 de febrer de 1951) va ser un ciclista belga, que fou professional entre 1973 i 1984, durant els quals aconseguí 89 victòries.
Pollentier va ser un bon escalador, destacant sobretot en les curses d'un sol dia. El seu principal èxit esportiu fou la victòria al Giro d'Itàlia de 1977.
El 1978 va protagonitzar un escàndol al Tour de França. En finalitzar la 16a etapa, amb final a l'Aup d'Uès, que havia guanyat i que li suposava vestir-se amb el mallot groc, fou agafat fent trampes en el control antidopatge. Se'l va agafar infraganti amb una pera plena d'orina neta sota el seu braç que havia de servir per substituir l'orina bruta. El resultat fou la seva expulsió immediata de la cursa.
Aquest afer li va fer perdre gran part de la credibilitat que tenia dins el ciclisme internacional. Amb tot, encara seria capaç de vèncer al Tour de Flandes de 1980 i ser segon en la darrera temporada com a professional a la Volta a Espanya.
El text tracta sobre esport.